smcproject/ml-wiki-sentences huggingface dataset:
ഇതും കാണുക മികച്ച വിദേശഭാഷാചിത്രത്തിനായി 66-ആം അക്കാദമി അവാർഡിനായി സമർപ്പിച്ച ചിത്രങ്ങൾ മികച്ച വിദേശഭാഷാചിത്രത്തിനുള്ള അക്കാദമി അവാർഡിനായി സമർപ്പിച്ച ജാപ്പനീസ് ചിത്രങ്ങൾ അവലംബം പുറത്തേയ്ക്കുള്ള കണ്ണികൾ മഡാഡയോ ഇന്റർനെറ്റ് മൂവി ഡാറ്റാബേസിൽ Madadayo (in Japanese) at the Japanese Movie Database
രതിൻ ദത്ത
ത്രിപുരയിൽ നിന്നുള്ള ഒരു ഇന്ത്യൻ ഡോക്ടറായിരുന്നു രതിൻ ദത്ത (1931 - 27 ജനുവരി 2020).
പത്മശ്രീ , ഫ്രണ്ട്സ് ഓഫ് ലിബറേഷൻ വാർ ഹോണർ എന്നീ ബഹുമതികൾ അദ്ദേഹത്തിനു ലഭിച്ചു.
1931 ൽ അസമിലെ മംഗൽദോയിയിലാണ് ദത്ത ജനിച്ചത്.
ഷില്ലോങ്ങിൽ സ്കൂൾ വിദ്യാഭ്യാസം പൂർത്തിയാക്കി.
പിന്നീട് ദിബ്രുഗഡിലെ അസം മെഡിക്കൽ കോളേജിൽ നിന്ന് ബിരുദം നേടി.
ബിദാൻ ചന്ദ്ര റോയിയുടെ കീഴിൽ അദ്ദേഹം പരിശീലനം നേടി.
തുടർന്ന്, റോയൽ കോളേജ് ഓഫ് സർജന്റെ ഫെലോഷിപ്പിനായി അദ്ദേഹം ലണ്ടനിലേക്ക് പോയി.
ഇന്ത്യയിൽ തിരിച്ചെത്തിയ ശേഷം അറുപതുകളുടെ അവസാനത്തിൽ ത്രിപുര ഹെൽത്ത് സർവീസസിൽ ചേർന്നു.
ബംഗ്ലാദേശ് മോചനസമയത്ത് അദ്ദേഹം ബംഗ്ലാദേശിലെയും ഇന്ത്യയിലെയും സ്വാതന്ത്ര്യ പോരാളികൾക്ക് ചികിത്സ നൽകി.
1971 ൽ അദ്ദേഹം നിരവധി ജീവൻ രക്ഷിച്ചു.
1992 ൽ ത്രിപുര ഹെൽത്ത് സർവീസസിന്റെ ഡയറക്ടറും സ്പെഷ്യൽ സെക്രട്ടറിയുമായി അദ്ദേഹം സേവനത്തിൽ നിന്ന് വിരമിച്ചു.
വൈദ്യശാസ്ത്രത്തിൽ നൽകിയ സംഭാവനകൾ പരിഗണിച്ച് 1992 ൽ ദത്തയ്ക്ക് പത്മശ്രീ ബഹുമതി നൽകി.
ത്രിപുരയിൽ നിന്ന് പത്മശ്രീ സ്വീകരിച്ച രണ്ടാമത്തെ വ്യക്തിയായിരുന്നു അദ്ദേഹം.
ബംഗ്ലാദേശിലെ വിമോചന യുദ്ധത്തിൽ നൽകിയ സംഭാവനകൾക്ക് 2012 ൽ ഫ്രണ്ട്സ് ഓഫ് ലിബറേഷൻ വാർ ഓണർ ലഭിച്ചു.
ദത്ത 2020 ജനുവരി 27 ന് കൊൽക്കത്തയിലെ സ്വന്തം വീട്ടിൽ 88 ആം വയസ്സിൽ അന്തരിച്ചു.
രതീദേവി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ഹൈന്ദവ പുരാണപ്രകാരം പ്രേമത്തിൻറെയും കാമത്തിൻറെയും ദേവനായ കാമദേവന്റെ ഭാര്യയാണ് രതീദേവി.
രതീഷ്.
ടി ഇംഗ്ലീഷ് വിലാസം https://ml.wikipedia.org/wiki/Ratheesh.
_T
ഇന്ത്യയിലും വിദേശത്തും നിരവധി ചിത്ര പ്രദർശനങ്ങൾ നടത്തിയിട്ടുള്ള കേരളീയനായ ചിത്രകാരനാണ് രതീഷ്.
ടി (ജനനം :1980).
കേരള ലളിത കലാ അക്കാദമിയുടെ ഹോണറബിൾ മെൻഷൻ 2003 ൽ ലഭിച്ചു.
തിരുവനന്തപുരം ജില്ലയിലെ കിളിമാനൂരിൽ ജനിച്ചു.
തിരുവനന്തപുരം കോളേജ് ഓഫ് ഫൈൻ ആർട്സിൽ നിന്ന് ബിരുദം നേടി.
റോയൽ ഓവർസീസ് സ്കോളർഷിപ്പോടെ യു.കെ റെസിഡൻസിയിൽ പങ്കെടുത്തു.
പ്രദർശനങ്ങൾ സ്റ്റെയിൻബുക്ക്(മൂവിങ്ങ് എർത്ത്), ഗലാറിയെ മിർച്ചൽഡാനി (2007) ഗ്രീൻ പോണ്ട് 2011, മൈക്കിൾ ഹൗസ് ഗ്യാലറി, ബെർലിൻ ഇന്ത്യ ആർട്ട് ഫെയർ 2008 ആർട്ട്ഫോറം, ബെർലിൻ ഓപൻ, സോയ മ്യൂസിയം,സ്ലൊവാക്യ വില്ലെം ബാർഡ് പ്രോജക്റ്റ്, ആംസ്റ്റർഡാം 2008 കൊച്ചി-മുസിരിസ് ബിനാലെ 2012
ഗ്രീൻ പോണ്ട് II പരമ്പരയിലെ എണ്ണച്ചായമുപയോഗിച്ച് കാൻവാസിൽ വരച്ച (243.8 സെ.മീ X 182.8 സെ.മീ) രണ്ട് ചിത്രങ്ങളാണ് ദർബാർ ഹാളിൽ പ്രദർശിപ്പിച്ചിരുന്നത്.
പുരസ്കാരങ്ങൾ 2005: കാശി അവാർഡ് 2004: റോയൽ ഓവർ - സീസ് ലീഗ്, ട്രാവൽ സ്കോളർഷിപ്പ് 2003: കേരള ലളിത കലാ അക്കാദമിയുടെ ഹോണറബിൾ മെൻഷൻ അവലംബം ↑ http://www.galeriems.com/artist_ratheesh_t.html പുറം കണ്ണികൾ കൊച്ചി-മുസിരിസ് ബിനാലെ വെബ്സൈറ്റ് Archived 2013-01-27 at the Wayback Machine .
താളം ഇംഗ്ലീഷ് വിലാസം https://ml.wikipedia.org/wiki/Rhythm ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംഗീതത്തിന്റെ സമയക്രമത്തെയാണ്‌ താളം എന്നു പറയുന്നത്.
സം‌ഗീതത്തിന്റെ പിതാവ് താളവും മാതാവ് ശ്രുതിയുമാണെന്ന് സങ്കൽ‌പിച്ചുവരുന്നു.
തൗര്യത്രികങ്ങളായ നൃത്തം , ഗീതം , വാദ്യം എന്നിവയെ കോർ‌ത്തിണക്കുന്നതാണ് താളം.
നാട്യശാസ്ത്രം 108 തരത്തിൽ താളം പ്രയോഗിയ്ക്കുന്നതിനുള്ള രീതി നിർ‌ദ്ദേശിയ്ക്കുന്നുണ്ട്.
സംഗീതത്തിനും നൃത്തത്തിനും അടിസ്ഥാനമായ താളക്രമത്തേയാണ് നാട്യശാസ്ത്രത്തിൽ വിവരിയ്ക്കുന്നത്.
പുരാണസങ്കൽ‌പം
"തകാരം ശിവപ്രോക്തസ്യ
ലകാരം ശക്തിരം‌ബിക
ശിവശക്തിയുതോ യസ്മാദ്
തസ്മാത് താലോ നിരൂപിതാ" ഇപ്രകരമാണ്
ശിവതാണ്ഡവത്തേയാണ് പരാമർ‌ശിയ്ക്കുന്നത്.
ശിവൻ താണ്ഡവവും പാർ‌വതി ലാസ്യവും പ്രകടിപ്പിയ്ക്കുന്നു.
ശിവന്റെ ശക്തമായ ചലനത്താൽ 'ത'എന്ന ശബ്ദവും പാർ‌വതിയുടെ ലാസ്യനടനത്താൽ 'ല'എന്ന ശബ്ദവും ഉണ്ടാകുന്നു.
ഇപ്രകാരം താലം അഥവാ താളം ഉണ്ടായത്രേ.
സമയത്തിന്റെ തുല്യ അകലത്തിൽ സംഭവിയ്ക്കുന്നതാണ് താളം.
താളങ്ങൾ‌ക്കിടയിൽ വരുന്ന സമയമാണ് ലയം.
ശിവപാർ‌വതി നടനത്തിൽ താളം നൽകിയത് ബ്രഹ്മാവാണെന്ന സങ്കൽ‌പം പ്രപഞ്ച സൃഷ്ടി തന്നെ താളാത്മകമായിരുന്നു എന്ന ആശയത്തെ വിവരിയ്ക്കുന്നു.
താളവും സമയവും
താളത്തിലെ മാത്രകൾക്കും മറ്റും നാട്യശാസ്ത്രത്തിൽ നിർ‌ദ്ദേശങ്ങൾ കാണാം.
ക്ഷണം
100 താമര ദളം മേൽ‌ക്കുമേൽ അടുക്കിവെച്ചതിനു ശേഷം അതിൽ ഒരു സൂചി കൊണ്ട് കുത്തുക.
അപ്പോൾ സൂചി ഒരു ഇലയിൽ നിന്നും മറ്റേ ഇലയിലെത്താനെടുക്കുന്ന സമയമാണ് ഒരു ക്ഷണം.
ഇത് പ്രയോഗത്തിനും മേലേ അനുഭവപ്പെടുന്ന ഒരു സങ്കല്പം മാത്രമാണ്.
തത്‌ഫലമായുണ്ടാകുന്ന ശബ്ദത്തേയാണ് ശ്രുതി എന്നുപറയുന്നത്.
ക്ഷണത്തിന്റെ ഗുണിതങ്ങളായ താളാം‌ഗങ്ങൾ 8 ക്ഷണം-1 ലവം 8ലവം-1 കാഷ്ട 8 കാഷ്ട-1 നിമിഷം 8നിമിഷം-1 കല 2കല-1 ത്രുടി 2ത്രുടി-1അനുദ്രുതം 2അനുദ്രുതം-1ദ്രുതം 2ദ്രുതം-1ലഘു 2ലഘു-1ഗുരു 3ലഘു-1പ്ലുതം 4ലഘു-1കാകപാദം പഞ്ചനടകൾ
പഞ്ചനടകൾ താഴേപ്പറയുന്നവയാണ് .
ചതുരശ്രം-തകധിമി   4അക്ഷരം .
ത്ര്യശ്രം-തകിട             3അക്ഷരം .
മിശ്രം-തകിടതകധിമി 7അക്ഷരം .
ഖണ്ഡം-തകതകിട       5അക്ഷരം .
തകധിമിതകതകിട      9അക്ഷരം
ലോകസം‌ഗീതശാഖയിലുള്ള ഏതുതാളം പ്രയോഗിയ്ക്കാനും പഞ്ചനടകൾ കൂട്ടിയോജിപ്പിച്ച് പെരുക്കിയും കുറച്ചും ഉപയോഗിച്ചാൽ മതിയത്രേ.
ഈ നടകളുപയോഗിച്ച് പുതിയ താളങ്ങൾ ഉണ്ടാക്കാനും കൃതികൾ രചിയ്ക്കാനും നൃത്തം ചിട്ടപ്പെടുത്താനും സാദ്ധ്യമത്രേ ഹൃദയമിടിപ്പുമായുള്ള ബന്ധം
ഹൃദയമിടിപ്പിന്റെ താളത്തിൽ വ്യായാമവും മറ്റു പ്രവൃത്തികളും ചെയ്യുന്നത് കൂടുതൽ കാര്യക്ഷമമാണെന്നും അത് തളർച്ച കുറക്കുമെന്നും കണ്ടെത്തിയിട്ടുണ്ട്.
മിക്കവാറും റോക്ക് സംഗീതവും മിനിറ്റിൽ 120 മുതൽ 140 വരെ അടികളുള്ള താളത്തിലുള്ളവയാണ്‌.
അത് പരിശീലനസമയത്തുള്ള ഹൃദയമിടിപ്പിന്റെ നിരക്കിന്‌ ഏകദേശം തുല്യമാണ്‌ .
അവലംബം നാട്യകല:സിദ്ധാന്തവും പ്രയോഗവും,പി.
ജി.ജനാർ‌ദ്ദനൻISBN:81-8264-125-X ↑ GEO magazine (Indian Edition), Volume 1, Issue 4, September 2008, Published by: Outlook Publishing (India) Private Limited, Article: GEOSCOPE Everything's Better with Music, Page no. 27 ഇതും കാണുക സപ്തതാളങ്ങൾ കേരളീയതാളങ്ങൾ
താളം തെറ്റിയ താരാട്ട്
1983ൽ പുറത്തിറങ്ങിയ വിജയ ചിത്രം ആയിരുന്നു താളം താളം തെറ്റിയ താരാട്ട് അഭിനേതാക്കൾ
രാജ്‌കുമാർ സേതുപതി , മേനക , ബാലൻ കെ നായർ , ശങ്കരാടി സംഗീതം
രവീന്ദ്രൻ സംവിധാനം
എ ബി രാജ്
താളവട്ടം ഇംഗ്ലീഷ് വിലാസം https://ml.wikipedia.org/wiki/Thalavattam
പ്രിയദർശന്റെ സംവിധാനത്തിൽ മോഹൻലാൽ , നെടുമുടി വേണു , എം.ജി. സോമൻ , കാർത്തിക , ലിസി എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനിറങ്ങിയ ഒരു മലയാള ചലച്ചിത്രമാണ് താളവട്ടം .
സെവൻ ആർട്സ് ഫിലിംസിന്റെ ബാനറിൽ ജി.പി. വിജയകുമാർ , ജി. ജയകുമാർ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് സെവൻ ആർട്സ് റിലീസ് ആണ്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് പ്രിയദർശൻ ആണ്.
1975-ൽ പുറത്തിറങ്ങിയ വൺ ഫ്ലൂ ഓവർ ദി കുക്കൂസ് നെസ്റ്റ് എന്ന സിനിമയുടെ അടിസ്ഥാന ആശയത്തെ അടിസ്ഥാനമാക്കിയുള്ളതാണ് ഈ ചിത്രം.
കെൻ കെസിയുടെ അതേ പേരിലുള്ള നോവലിന്റെ അനുകരണമായിരുന്നു ഈ സിനിമ.
ഈ ചിത്രം ഹിന്ദിയിൽ പ്രിയദർശൻ തന്നെ ക്യോൻ കി (2005) എന്ന പേരിലും തമിഴിൽ റോബർട്ട്-രാജശേഖർ മനസുക്കുൽ മത്തപ്പ് (1988) എന്ന പേരിലും റീമേക്ക് ചെയ്തു.
ഡോക്‌ടർ സാവിത്രി വിനോദിനെ ചികിത്സിക്കുകയും ആരോഗ്യം വീണ്ടെടുക്കുകയും ചെയ്യുമ്പോൾ, അവർ പരസ്പരം ആകർഷിക്കപ്പെടുന്നു.
എന്നാൽ സാവിത്രിയുടെ അച്ഛൻ അവരെ വേർപെടുത്താൻ ഒരു ദുഷിച്ച പദ്ധതിയുമായി വരുന്നു.
അഭിനേതാക്കൾ അഭിനേതാവ് കഥാപാത്രം മോഹൻലാൽ വിനോദ് നെടുമുടി വേണു ഡോ. ഉണ്ണികൃഷ്ണൻ എം.ജി. സോമൻ ഡോ. രവീന്ദ്രൻ മുകേഷ് ഹരി ജഗതി ശ്രീകുമാർ നാരായണൻ കൊച്ചിൻ ഹനീഫ ആന്റണി തിക്കുറിശ്ശി സുകുമാരൻ നായർ മനോരോഗി മണിയൻപിള്ള രാജു മനോരോഗി ശങ്കരാടി മനോരോഗി കാർത്തിക സാവിത്രി ലിസി അനിത സുകുമാരി നഴ്‌സ് കെ.പി.എ.സി. ലളിത മനോരോഗി സംഗീതം
പൂവച്ചൽ ഖാദർ , പന്തളം സുധാകരൻ എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് രഘുകുമാർ , രാജാമണി എന്നിവരാണ്.
ഗാനങ്ങൾ ഗാനം പാടിയത് രചന സംഗീതം കൊഞ്ചും നിൻ ഇമ്പം...
കെ.ജെ. യേശുദാസ് , കെ.എസ്. ചിത്ര പന്തളം സുധാകരൻ രഘുകുമാർ പൊൻ വീണേ എന്നുള്ളിൻ മൗനം വാങ്ങൂ...
കെ.എസ്. ചിത്ര പൂവച്ചൽ ഖാദർ രഘുകുമാർ പൊൻ വീണേ എന്നുള്ളിൻ മൗനം വാങ്ങൂ...
എം.ജി. ശ്രീകുമാർ , കെ.എസ്. ചിത്ര പൂവച്ചൽ ഖാദർ രഘുകുമാർ കളഭം ചാർത്തും കനക്കുന്നിൽ..
എം.ജി. ശ്രീകുമാർ പൂവച്ചൽ ഖാദർ രഘുകുമാർ കൂട്ടിൽ നിന്നും മേട്ടിൽ വന്ന പൈങ്കിളിയല്ലേ..
കെ.ജെ. യേശുദാസ് പൂവച്ചൽ ഖാദർ രാജാമണി അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം എസ്. കുമാർ ചിത്രസം‌യോജനം എൻ. ഗോപാലകൃഷ്ണൻ കല കെ. കൃഷ്ണൻ കുട്ടി ചമയം വിക്രമൻ നായർ നൃത്തം മാധുരി സംഘട്ടനം ത്യാഗരാജൻ പരസ്യകല എസ്. കുമാർ ലാബ് ചിത്രാഞ്ജലി നിശ്ചല ഛായാഗ്രഹണം അൻസാരി നിർമ്മാണ നിർവ്വഹണം കെ. മോഹനൻ വാതിൽ‌പുറചിത്രീകരണം കെ.എസ്.എഫ്.ഡി.സി. റീ റെക്കോർഡിങ്ങ് സമ്പത്ത് അസോസിയേറ്റ് ഡയറക്ടർ വി.ആർ. ഗോപാലകൃഷ്ണൻ പുറത്തേക്കുള്ള കണ്ണികൾ താളവട്ടം ഇന്റർനെറ്റ് മൂവി ഡാറ്റാബേസിൽ താളവട്ടം – മലയാളസംഗീതം.
താളിയോല ഇംഗ്ലീഷ് വിലാസം https://ml.wikipedia.org/wiki/Thaliyola താളിയോലയും നാരായവും
കടലാസ് പ്രചാരത്തിലാകുന്നതിനു മുമ്പ് കേരളത്തിൽ എഴുത്തിനു ഉപയോഗിച്ചിരുന്ന ഒരു മാധ്യമമായിരുന്നു താളിയോല .
ഉണങ്ങിയ പനയോലയാണ് താളിയോല ഉണ്ടാക്കുവാൻ ഉപയോഗിച്ചിരുന്നത്.
പുരാതനകാലത്തെ മതപരവും സാഹിത്യപരവും ആയുർവേദ സംബന്ധവുമായ രചനകളെല്ലാം താളിയോലകളിലായിരുന്നു.
1960കൾ വരെ കളരിയാശാൻമാർ കുട്ടികൾക്കുള്ള പാഠങ്ങൾ എഴുതിക്കൊടുത്തിരുന്നത് താളിയോലകളിലാണ്.
നാരായം എന്നറിയപ്പെടുന്ന മൂർച്ചയുള്ള ചെറിയ ഇരുമ്പ് ദണ്ഡ് കൊണ്ടായിരുന്നു ഈ ഓലകളിൽ എഴുതിയിരുന്നത്.
പ്രത്യേകതകൾ തൃശൂർ സാഹിത്യ അക്കാദമിയിൽ നടന്ന താളിയോല ഗ്രന്ഥങ്ങളുടെ പ്രദർശനത്തിൽ നിന്ന്
പല രൂപത്തിലും വലിപ്പത്തിലും താളിയോലകൾ കാണാമെങ്കിലും അധികവും ദീർഘചതുരാകൃതിയിലാണ്.
എഴുത്താണി അഥവാ നാരായം കൊണ്ടാണ് പനയോലയിൽ എഴുതിയിരുന്നത്.
കുടപ്പന ഓലകളിൽ തയ്യാറാക്കിയവയാണു് താളിയോലഗ്രന്ഥങ്ങൾ.
കുടപ്പന ദുർലഭമായ സ്ഥലങ്ങളിൽ കരിമ്പനയും ഉപയോഗിക്കാറുണ്ടായിരുന്നു.
ഇവയെ പ്രത്യേകമായി കരിമ്പനയോലഗ്രന്ഥങ്ങൾ എന്നും വിളിച്ചുവരാറുണ്ടു്.
പല നീളത്തിലും വീതിയിലും ഇത്തരം ഓലകൾ കണ്ടെന്നിരിക്കാം.
പക്ഷേ, ഒരൊറ്റ ഗ്രന്ഥത്തിൽ ഇവ ഒരേ വലിപ്പത്തിലാണു് അടുക്കിയിട്ടുണ്ടാവുക.
ശരാശരി 20 സെന്റിമീറ്റർ മുതൽ 45 സെന്റിമീറ്റർ വരെ നീളമുള്ള താളിയോലഗ്രന്ഥങ്ങൾ സാധാരണമാണു്.
നീളം കുറഞ്ഞ ഗ്രന്ഥങ്ങളുടെ ഇടത്തേ അറ്റത്തുനിന്നും അഞ്ചു സെന്റീമീറ്റർ അകത്തേക്കു മാറി, ചുട്ട ഇരുമ്പുകമ്പി കൊണ്ടു കുത്തിയുണ്ടാക്കിയ, ഏകദേശം ഒരു സെന്റീമീറ്റർ വ്യാസത്തിലുള്ള ദ്വാരം ഓരോ ഓലയിലും  കാണാം.
താരതമ്യേന നീളം കൂടിയ (30 സെ.മീ.യിൽ കൂടിയ) ഓലകളിൽ ഇതിനു പകരം, ഇരുവശങ്ങളിൽ നിന്നും 5 സെ.
വീതം ഉള്ളിലേക്കു മാറി രണ്ടു ദ്വാരങ്ങൾ വീതം കാണും.
ഗ്രന്ഥത്തിന്റെ ഓലകൾ എല്ലാം കൂടി ഒരു ചരടിൽ കോർത്തിട്ടിരിക്കും.
തയ്യാറാക്കിയ ഓലകളുടെ വലിപ്പങ്ങളിലെ നേരിയ വ്യത്യാസമനുസരിച്ച് ക്രമത്തിൽ തന്നെയായിരിക്കും ഇപ്രകാരം കോർത്തുകെട്ടുന്നതും.
(അതായത് എഴുതിത്തുടങ്ങുന്നതിനുമുമ്പു തന്നെ, താളുകളുടെ അടുക്കും ക്രമവും നിശ്ചയിച്ചിട്ടുണ്ടായിരിക്കും.).
ഗ്രന്ഥത്തിന്റെ ആദ്യത്തെ ഓലയ്ക്കു മീതെയും അവസാനത്തെ ഓലയ്ക്കു കീഴെയുമായി ഏകദേശം അര സെന്റീമീറ്റർ കനമുള്ള ചെത്തിമിനുക്കിയ മരപ്പലകകൾ കവചസംരക്ഷണമായി ചേർത്തിരിക്കും.
ഈട്ടി, ശീലാന്തി(പൂവരശു്) തുടങ്ങിയ ഇനങ്ങളിൽപ്പെട്ട ഇത്തരം പലകകൾ ഓലകളുടെ അതേ നീളത്തിലും വീതിയിലുമായി, പ്രത്യേകമായി ചെത്തിമിനുക്കിയിട്ടുള്ളവയായിരിക്കും.
പലകകളിലും മേൽച്ചൊന്ന തരത്തിലുള്ള അതേ വലിപ്പത്തിലും സ്ഥാനത്തിലും ദ്വാരങ്ങൾ കാണാം.
ഗ്രന്ഥരചനയ്ക്കു പുറമേ പ്രാചീനകാലത്ത് സന്ദേശങ്ങൾ അയയ്ക്കുന്നതിന് (അധികവും രാജാക്കന്മാർ) താളിയോല ഉപയോഗിച്ചിരുന്നു.
വിശേഷരീതിയിലുള്ള ചിത്രപ്പണികൾ ചെയ്ത താളിയോല ഗ്രന്ഥങ്ങളും പ്രചാരത്തിലുണ്ടായിരുന്നു.
കേരള യൂണിവേഴ്സിറ്റിയുടെ കീഴിലുള്ള മാനുസ്ക്രിപ്റ്റ്സ് ലൈബ്രറിയിൽ സൂക്ഷിച്ചിട്ടുള്ള 'ചിത്ര രാമായണം' ഇക്കൂട്ടത്തിൽ ശ്രദ്ധേയമാണ്.
ഉപയോഗവും നിർമ്മാണവും
താളി എന്ന വാക്കിന് പന എന്നർഥമുണ്ട്.
കുടപ്പനയുടേയും കരിമ്പനയുടേയും ഇളം ഓലകൾ എടുത്ത് ഉണക്കിയാണ് എഴുതാൻ ഉപയോഗിച്ചിരുന്നത്.
ഓലകൾ വാട്ടി ഉണക്കി എടുക്കുന്ന രീതിയാണ് സാധാരണ അവലംബിക്കാറ്.
ഉണക്കി പുകകൊള്ളിക്കുന്ന രീതിയും ഉണ്ടായിരുന്നു.
കൂടുതൽകാലം ഈടുനില്ക്കുന്നതിനായി മഞ്ഞൾ ചേർത്ത് വാട്ടി ഉണക്കുന്ന സമ്പ്രദായവും നിലവിലുണ്ടായിരുന്നു.
ഇത്തരത്തിലുള്ള ഓലകൾ നൂറ്റാണ്ടുകൾ പഴക്കമായാലും കേടുകൂടാതെ ഇരിക്കും.
എഴുതിയ ഓലകൾ ഒന്നിനുമുകളിൽ ഒന്നായി ക്രമത്തിൽ അടുക്കി ഓലയിൽ സുഷിരങ്ങളുണ്ടാക്കി ചരട് കോർത്ത് കെട്ടിവയ്ക്കുന്ന രീതിയാണ് സാധാരണ കണ്ടുവരുന്നത്. 'ഗ്രന്ഥക്കെട്ട്' എന്ന പ്രയോഗം ഇതിൽ നിന്ന് ഉണ്ടായതാകാം.
താളുകൾ അടുക്കിവയ്ക്കുമ്പോൾ ഘനക്കുറവും വീതി കൂടുതലും കിട്ടും എന്നതിനാൽ കുടപ്പന ഓലകളാണ് ഗ്രന്ഥരചനയ്ക്ക് അധികവും ഉപയോഗിച്ചിരുന്നത്.
പ്രത്യേകിച്ച് കൂടുതൽ താളുകൾ വേണ്ടിവരുന്ന വലിയ ഗ്രന്ഥങ്ങളുടെ രചനയ്ക്ക്.
നൂറ്റാണ്ടുകൾ പഴക്കമുള്ള താളിയോല ഗ്രന്ഥങ്ങൾ ചില കൊട്ടാരങ്ങളിലും ഗ്രന്ഥപ്പുരകളിലും ഇന്നും സൂക്ഷിക്കുന്നുണ്ട്.
ഗ്രന്ഥങ്ങൾക്ക് പുറമേ ക്രിസ്തീയ ദേവാലയങ്ങളിൽ കണക്കുകൾ എഴുതുന്നതിനും ധാരാളമായി ഓലകൾ ഉപയോഗിച്ചിരുന്നു.
ഇന്നും അവ ഈ ദേവാലയങ്ങളിൽ സൂക്ഷിച്ചു പോരുന്നു.
കുറച്ചു കൂടി വ്യക്തമായി പറഞ്ഞാൽ കണക്കുകൾ എഴുതുന്നതിനു പ്രത്യേകം ഓലകളാണു (വലിപ്പത്തിൽ ഉള്ള വ്യത്യാസം)ഉപയോഗിച്ചിരുന്നത്.
Ernakulam Archdiocese Archives - ൽ ഇത്തരം 200 വർഷത്തോളം പഴക്കമുള്ള ഓലകൾ കേടു കൂടാതെ സൂക്ഷിച്ചിരിക്കുന്നു.
ഏകദേശം 15,000 ത്തോളം ഓലകൾ ഇവിടെ ഉണ്ട്.
കുട്ടികളെ എഴുത്തിനിരുത്തുന്നതിന് ഇന്നും അപൂർവമായി പനയോല ഉപയോഗിക്കാറുണ്ട്.
നീളത്തിൽ ഈർക്കിലോടുകൂടി മുറിച്ചെടുത്ത ഓലയാണ് എഴുത്താശാന്മാർ (കളരി) ഉപയോഗിച്ചിരുന്നത്.
ജാതകം കുറിക്കുന്നതിനും പനയോല ഉപയോഗിച്ചിരുന്നു.
ഓലകളിലെ എഴുത്തിനെപ്പറ്റി പറഞ്ഞാൽ 18, 19 നൂറ്റാണ്ടുകളിൽ ഇപ്പോഴത്തെ മലയാളം അഥവാ മോഡേൺ മലയാളം ആണു കണ്ടു വരുന്നത്.
അതിനു മുന്നോട്ട് 17 നൂറ്റാണ്ടുകളിൽ മലയാളത്തിന്റെ തന്നെ പഴയ ലിപിയായ കോലെഴുത്ത് പിന്നെ തമിഴ് എന്നിവയാണു ഉപയോഗിച്ചിട്ടുള്ളത്.
കേരള സർവ്വകലാശാലയുടെ മാനുസ്ക്രിപ്റ്റ്സ് ലൈബ്രറിയിൽ (കാര്യവട്ടം) അമൂല്യങ്ങളായ വളരെയധികം താളിയോല ഗ്രന്ഥങ്ങൾ സൂക്ഷിച്ചുവച്ചിട്ടുണ്ട്.
ഈ അടുത്തകാലത്ത് കൂടുതൽ ഭംഗി കിട്ടുന്നതിനും ശ്രദ്ധേയമാക്കുന്നതിനുമായി കല്യാണക്കത്തുകൾ പനയോലയിൽ അച്ചടിച്ചിറക്കുന്ന രീതിയും അപൂർവമായി കാണാറുണ്ട്.
ചിത്രങ്ങൾ ജാതകം അവലംബം http://ml.web4all.in/index.php/%E0%B4%A4%E0%B4%BE%E0%B4%B3%E0%B4%BF%E0%B4%AF%E0%B5%8B%E0%B4%B2 Archived 2020-09-29 at the Wayback Machine .
താഴത്തങ്ങാടി ജുമാമസ്ജിദ് ഇംഗ്ലീഷ് വിലാസം https://ml.wikipedia.org/wiki/Thazhathangady_Juma_Masjid
കോട്ടയം ജില്ലയിലെ താഴത്തങ്ങാടിയിൽ മീനച്ചിലാറിന്റെ തീരത്തായി സ്ഥിതി ചെയ്യുന്ന ഒരു പുരാതന മുസ്ലീം പള്ളിയാണ് താഴത്തങ്ങാടി ജുമാമസ്ജിദ് .
കേരളത്തിൽ ഇസ്ലാംമതം പ്രചരിപ്പിക്കാനത്തെിയ മാലിക് ദീനാറിൻെറ മകൻ ഹബീബ് ദിനാർ നിർമിച്ചതെന്ന് കരുതുന്ന പള്ളിക്ക് ആയിരത്തിലധികം കൊല്ലം പഴക്കം പറയപ്പെടുന്നു.
പള്ളിയുടെ നിർമ്മാണത്തിലിരിക്കെ പ്രധാന ആശാരി മേൽക്കൂട്ട് കയറ്റി ഉറപ്പിച്ചശേഷം ബോധരഹിതനായി നിലംപതിച്ചു മരണപ്പെട്ടെന്നും അദ്ദേഹത്തെ ഈ പള്ളിയിൽ കബറടക്കിയെന്നും ഐതിഹ്യം.
പള്ളിയുടെ കിഴക്കേമുറ്റത്തു കാണപ്പെടുന്ന മഖ്ബറയിൽ രണ്ട് കബറുകൾ ഉണ്ട്.
പള്ളിയുടെ മുഹവാരത്തിൽ ഒറ്റക്കല്ലിൽ തീർത്ത ഒരു കരിങ്കൽ തൊട്ടിയുണ്ട്.
കിണറ്റിൽ നിന്നും കോരിയെടുക്കുന്ന വെള്ളം കൽപാത്തി വഴി തൊട്ടിയിലെത്തിക്കുന്നു.
ഇതാണു പള്ളിയിൽ പ്രവേശിക്കാൻ ശരീരശുദ്ധി വരുത്താൻ ഉപയോഗിക്കുന്നത്.
കിഴക്കേ വരാന്തയിൽ ഖുറാൻ വചനങ്ങളും തടികൊണ്ടുള്ള മോന്താപ്പിൽ കൊത്തുപണികളും രേഖപ്പെടുത്തിയിരിക്കുന്നു.
തെക്കുംകൂർരാജാവ് പള്ളിക്ക് സംഭാവന ചെയ്തതെന്നു കരുതപ്പെടുന്ന ഒരു വാളും ഇവിടെകാണാം.
പള്ളിയുടെ മുൻഭാഗത്തായി ഒരു സൂര്യഘടികാരവുമൂണ്ട്.
പണ്ട് നമസ്കാരസമയം കണക്കാക്കാൻ ഉപയോഗിച്ചിരുന്നതായിരുന്നു ഇത്.
ഖാസിയുടെ മുറിയിലേയ്ക്കു തുറക്കുന്ന വാതിലിൽ ഇന്ന് അത്ര പ്രചാരത്തിലില്ലാത്ത മുക്കുറ്റിസാക്ഷ കാണാവുന്നതാണ്.
ചിത്രശാല മസ്ജിദിന്റെ പ്രവേശനകവാടം 2005ൽ പ്രവേശനകവാടം 2023ൽ അവലംബം ↑ ↑ ↑ താഴത്തങ്ങാടി ജുമാമസ്ജിദ്, കുമരകം ↑ {{ cite web }} :  CS1 maint: bot: original URL status unknown ( link ) ↑ സംസ്‌കാരങ്ങളുടെ സംഗമഭൂവിൽ
താഴത്തങ്ങാടി വള്ളംകളി
കോട്ടയം ജില്ലയിൽ നടത്തപെടുന്ന ഒരു പ്രമുഖ വള്ളംകളി മത്സരമാണ്‌ താഴത്തങ്ങാടി വള്ളംകളി .
കോട്ടയത്തെ  താഴത്തങ്ങാടി ആറ്റിലാണ് മത്സരങ്ങൾ നടക്കുക.
കോട്ടയം , എറണാകുളം, ആലപ്പുഴ ജില്ലയിലെ വള്ളങ്ങളായിരിക്കും ഇതിൽ പങ്കെടുക്കുക.
ചാ​ന്പ്യ​ൻ​സ് ബോ​ട്ട് ലീ​ഗി​ലെ അനുബന്ധ മ​ത്സ​ര​ങ്ങ​ളും ഇതിൽ ഉൾക്കൊള്ളിച്ചിട്ടുണ്ട്.
ഏറ്റവും പ്രശസ്തമായ വള്ളംകളികൾ ആറന്മുള ഉത്രട്ടാതി വള്ളംകളി ഉതൃട്ടാതി വള്ളംകളി - ആറന്മുള , പത്തനംതിട്ട നെഹ്‌റു ട്രോഫി വള്ളംകളി - ആലപ്പുഴ മൂലം വള്ളംകളി - ചമ്പക്കുളം കല്ലടജലോത്സവം കൊല്ലം കുമരകം വള്ളംകളി പായിപ്പാട് ജലോത്സവം - ഹരിപ്പാട് ഓണം ജലോത്സവം - ചങ്ങനാശ്ശേരി നീരേറ്റുപുറം പമ്പാ ജലോത്സവം - നീരേറ്റുപുറം പ്രസിഡന്റ്സ് ട്രോഫി വള്ളംകളി അഷ്ടമുടിക്കായൽ , കൊല്ലം കാനെറ്റി ശ്രീനാരായണ ജലോത്സവം കരുനാഗപ്പള്ളി , കൊല്ലം താഴത്തങ്ങാടി വള്ളംകളി , കോട്ടയം .
ഗോതുരുത്ത് വള്ളംകളി, പെരിയാർ , എറണാകുളം പിറവം വള്ളംകളി, എറണാകുളം കേരളത്തിലെ മറ്റു വള്ളംകളികൾ വള്ളംകളി നടക്കുന്ന വിവിധ സ്ഥലങ്ങൾ എ.ടി.ഡി.സി. (ആലപ്പുഴ ടൂറിസം ഡെവലപ്മെന്റ് കോർപ്പറേഷൻ) വള്ളം കളി, ആലപ്പുഴ .
പ് രാജീവ് ഗാന്ധി വള്ളംകളി, പുളിങ്കുന്ന് നീരേറ്റുപുറം പമ്പ വള്ളംകളി കരുവാറ്റ വള്ളംകളി കവണാറ്റിങ്കര വള്ളംകളി കുമരകം അർപ്പൂക്കര വനിതാ ജലമേള കോട്ടയം മഹാത്മാ വള്ളം കളി, മാന്നാർ താഴത്തങ്ങാടി വള്ളംകളി , കോട്ടയം കോട്ടപ്പുറം വള്ളംകളി ഇന്ദിരാഗാന്ധി വള്ളംകളി - കൊച്ചി , എറണാകുളം കൊടുങ്ങല്ലൂർ - കുമാരനാശാൻ സ്മാരക വള്ളംകളി, പല്ലന എരൂർ-ചമ്പക്കര വള്ളംകളി , എറണാകുളം കിടങ്ങറ വള്ളംകളി , ആലപ്പുഴ റാന്നി അവിട്ടം ജലോത്സവം , പത്തനംതിട്ട അയിരൂർ - പുതിയകാവ് ജലോത്സവം പുതിയകാവ് പത്തനംതിട്ട തുരുത്തിപ്പുറം വള്ളംകളി പറവൂർ ജലോത്സവം , പറവൂർ , തെക്കുംഭാഗം , കൊല്ലം കൈതപ്പുഴക്കായൽ വള്ളംകളി, കൈതപ്പുഴക്കായൽ , എറണാകുളം ബിയ്യം കായൽ വള്ളംകളി, പൊന്നാനി ഉത്തര മലബാർ വള്ളംകളി , തേജസ്വിനി കായൽ , കാസർകോട് അവലംബം ↑ https://www.rashtradeepika.com/thazhathangadi-vallam-kali/ ↑
താളികല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരള സംസ്ഥാനത്തിലെ, കാസർഗോഡ് ജില്ലയിലുള്ള ഒരു ഗ്രാമം ആണു താളികല.
മംഗലാപുരത്തിന്റെ വടക്കു ഭാഗത്തെയും , കോഴിക്കോടിന്റെ തെക്കു ഭാഗത്തെയും ബന്ധിപ്പിക്കുന്ന  N.H. 66 ൽ ഇവിടുത്തെ പ്രാദേശിക റോഡിലൂടെ എത്തിച്ചേരാൻ സാധിക്കും.
മംഗലാപുരം-പാലക്കാട് പാതയിലുള്ള  മഞ്ജേശ്വരമാണു അടുത്ത തീവണ്ടി സ്റ്റേഷൻ.
താള് ഇംഗ്ലീഷ് വിലാസം https://ml.wikipedia.org/wiki/Colocasia_esculenta
ചേമ്പു വർഗ്ഗത്തിൽ ഉൾപ്പെടുന്ന ഒരിനമാണ് താള് (ശാസ്ത്രീയനാമം: Colocasia esculenta ).
ചിലയിടങ്ങളിൽ പൊടിച്ചേമ്പ് എന്നും പറയുന്നു.
താളിന്റെ തളിരിലകൊണ്ട് വിവിധയിനം നാട്ടുവിഭവങ്ങൾ ഉണ്ടാക്കുന്നു.
ദഹനം വർദ്ധിപ്പിക്കുന്ന താളിൽ കാത്സ്യം, ഫോസ്ഫറസ് എന്നിവ ധാരാളമായി അടങ്ങിയിരിക്കുന്നു.
താള് ഇനങ്ങൾ
* വയൽ താള് -കൊല്ലിത്താള്,വയൽച്ചേമ്പ് എന്നും ഈ താള് വർഗ്ഗം അറിയപ്പെടുന്നു.
*കരിന്താള് -കടുംകറുപ്പുനിറത്തിൽ തണ്ടും  ഇലകൾ കടുത്ത പച്ച നിറത്തിലും കാണപ്പെടുന്നു.
* പഞ്ചിത്താള് - ചതുപ്പിൽ കാണപ്പെടുന്ന താള് വർഗ്ഗമാണിവ,  കൂമ്പ് ഭാഗത്തുള്ള ചെറിയ ഇലകൾ ഭക്ഷണത്തിനുപയോഗിക്കുന്നു.
ചിത്രശാല കാട്ടുചേമ്പ് അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Colocasia esculenta എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Colocasia esculenta .
താഴത്തങ്ങാടി ബസ്സപകടം
കോട്ടയം ജില്ലയിലെ താഴത്തങ്ങാടിയിലെ അറുപുഴ ഭാഗത്ത് 2010 മാർച്ച് 23-ന്‌ ഉച്ചക്ക് 2.30‌ഓടെ സ്വകാര്യബസ്സ് മീനച്ചിലാറിലേക്ക് മറിഞ്ഞു .
പി.ടി.എസ്. എന്ന സ്വകാര്യബസ്സാണ് അപകടത്തിൽ പെട്ടത്.
ഈ അപകടത്തിൽ 11 പേർ മരിക്കുകയും നിരവധി പേർക്ക് പരിക്കേൽക്കുകയും ചെയ്തു.
മരിച്ചവരിൽ രണ്ട് സ്ത്രീകളും രണ്ട് കുട്ടികളും ഉൾപ്പെടുന്നു.
ബസ്സിൽ 40 ഓളം യാത്രക്കാർ ഉണ്ടായിരുന്നു.
അപകട കാരണം
കാറിന് സൈഡ് കൊടുക്കവെ, സ്റ്റിയറിങ് ബാലൻസ് നഷ്ടപ്പെട്ട് വൈദ്യുതി പോസ്റ്റിലിടിച്ചാണ് വാഹനം പുഴയിലേക്ക് മറിഞ്ഞതെന്ന് ഡ്രൈവർ അറിയിച്ചു .
അപകടത്തിൽ മരിച്ചവരുടെ കുടുംബങ്ങൾക്ക് 3 ലക്ഷം രൂപ വീതം നഷ്ടപരിഹാരം നൽകുമെന്ന് കേരള സർക്കാർ അറിയിച്ചു.
രക്ഷാപ്രവർത്തനത്തിനിടയിൽ മരിച്ചു വീണ സതീശന്റെ കുടുംബത്തിനു 5 ലക്ഷം രൂപയും നഷ്ടപരിഹാരം നൽകും.
രക്ഷാപ്രവർത്തനത്തിനിടെ പരിക്കേറ്റ കബീറിനും, സൂര്യക്കും ഒരു ലക്ഷം രൂപ ധനസഹായം നൽകുമെന്ന് 2010 മാർച്ച് 24-ന്‌ ചേർന്ന മന്ത്രിസഭായോഗം തീരുമാനിച്ചു .
ജോൺ റസ്കിൻ ഇംഗ്ലീഷ് വിലാസം https://ml.wikipedia.org/wiki/John_Ruskin
പ്രസിദ്ധ ഇംഗ്ലീഷ് പണ്ഡിതനും കലാ വിമർശകനും സാമൂഹ്യ ചിന്തകനുമായിരുന്നു ജോൺ റസ്കിൻ (8 February 1819 – 20 January 1900).
ഗാന്ധിജിയെ ആകർഷിച്ച അൺ‌ടു ദിസ് ലാസ്റ്റ് എന്ന ഗ്രന്ഥം ഇദ്ദേഹം രചിച്ചതാണ് .
ലണ്ടനിൽ ജനിച്ചു.
ക്രൈസ്റ്റ് ചർച്ച് വിദ്യാലയത്തിൽ പഠിക്കുന്ന കാലത്ത് കവിതയെഴുതി സമ്മാനംനേടി.
ഒപ്പം ചിത്രകലയിലും പ്രാവീണ്യം സമ്പാദിച്ചു.
ഓക്‌സ് ഫെഡ് സർവകലാശാലയിൽ ചിത്രകലാവിഭാഗത്തിൽ പ്രൊഫസർ.
സാമൂഹികപരിഷ്കർത്താവും ചിന്തകനും എന്ന നിലയിൽ പ്രശസ്തനായി.
അനേകം സർകലാശാലകളും സ്ഥാപനങ്ങളും റസ്കിനു ബഹുമതി നല്കി.
ബ്രിട്ടനിലും അമേരിക്കയിലും `റസ്കിൻ സൊസൈറ്റികൾ' രൂപം കൊണ്ടു.
1900 ജ.
20-ന് അന്തരിച്ചു.
അൺടു ദിസ് ലാസ്റ്റ് എന്ന ഗ്രന്ഥം ഗാന്ധിജി ഗുജറാത്തിയിലേക്കു പരിഭാഷപ്പെടുത്തിയിട്ടുണ്ട് .
പുറത്തേക്കുള്ള കണ്ണികൾ Wikimedia Commons has media related to John Ruskin .
ജോൺ റീഡ് ഇംഗ്ലീഷ് വിലാസം https://ml.wikipedia.org/wiki/John_Reed
അമേരിക്കൻ കമ്മ്യൂണിസ്‌റ്റ്‌ പാർട്ടിയുടെ സ്ഥാപകരിലൊരാളും സാഹിത്യകാരനും പത്രപ്രവർത്തകനുമാണ് ജോൺ റീഡ് (22 ഒക്ടോബർ 1887 – 17 ഒക്ടോബർ 1920).
അദ്ദേഹത്തിന്റെ ലോകത്തെ പിടിച്ചുകുലുക്കിയ പത്ത്‌ ദിവസങ്ങൾ എന്ന പുസ്‌തകം ആദ്യമായി 1919-ൽ അമേരിക്കയിൽ പ്രസിദ്ധീകരിക്കപ്പെട്ടു.
സോവിയറ്റുയൂണിയനിൽ അതിന്റെ റഷ്യൻ പരിഭാഷ ഇറങ്ങിയത്‌ 1923-ലാണ്‌.
അതിനുശേഷം നിരവധി പതിപ്പുകൾ പുറത്തു വന്നിട്ടുണ്ട്‌.
ലെനിന്റെയും ക്രൂപ്‌സ്‌കയയുടേയും അവതാരികകളോടുകൂടിയാണ്‌ അവയെല്ലാം പ്രസിദ്ധീകരിച്ചിട്ടുളളത്‌.
മുൻ കാലജീവിതം
1887 ഒക്ടോബർ 22നു അമേരിക്കയിലെ ഒറിഗോണിലെ പോറ്ട്ലണ്ടിൽ ജനിച്ചു.
മാതാവ് മാർഗരറ്റ് ഗ്രീൻ റീഡ് ആയിരുന്നു.
കൃതികൾ ലോകത്തെ പിടിച്ചുകുലുക്കിയ പത്ത്‌ ദിവസങ്ങൾ അവലംബം അധിക വായനയ്ക്ക് Granville Hicks with John Stuart, John Reed: The Making of a Revolutionary.
New York: Macmillan, 1936.
Eric Hornberger, John Reed : Manchester: Manchester University Press, 1990.
Eric Hornberger and John Biggart (eds.), John Reed and the Russian Revolution: Uncollected Articles, Letters and Speeches on Russia, 1917–1920.
Basingstoke, England: Macmillan, 1992.
Robert A. Rosenstone, Romantic Revolutionary: A biography of John Reed.
Cambridge, MA: Harvard University Press, 1990.
Lincoln Steffens, John Reed: Under the Kremlin.
Foreword by Clarence Darrow.
Chicago: Walden Book Shop, 1922.
John Newsinger (ed.) Shaking the World: John Reed's Revolutionary Journalism London, England: Bookmarks, 1998.
പുറം കണ്ണികൾ John Reed (journalist) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The John Reed Internet Archive on Marxists.org John Reed എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് The Last Days With John Reed by Louise Bryant Reds ഇന്റർനെറ്റ് മൂവി ഡാറ്റാബേസിൽ Reed, México insurgente ഇന്റർനെറ്റ് മൂവി ഡാറ്റാബേസിൽ 1917 passport photo
ജോൺ റൗൾസ് ഇംഗ്ലീഷ് വിലാസം https://ml.wikipedia.org/wiki/John_Rawls ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂൺ മുതൽ തുടരുന്നു.
ഒരു അമേരിക്കൻ തത്ത്വചിന്തകനാണ് ജോൺ റൗൾസ് .
ജോൺ റസ്കിൻ (മില്ലൈസ്) ഇംഗ്ലീഷ് വിലാസം https://ml.wikipedia.org/wiki/John_Ruskin_(Millais)
പ്രമുഖ വിക്ടോറിയൻ കലാ നിരൂപകനായ ജോൺ റസ്കിന്റെ (1819–1900) ഛായാചിത്രമാണ് ജോൺ റസ്കിൻ .
1853-54 കാലഘട്ടത്തിൽ, പ്രീ-റാഫേലൈറ്റ് കലാകാരനായ ജോൺ എവററ്റ് മില്ലൈസ് (1829-1896) വരച്ചതാണിത്.
ജോൺ റസ്‌കിൻ പ്രീ-റാഫേലൈറ്റ് ആർട്ടിസ്റ്റുകളുടെ ആദ്യകാല വക്താവായിരുന്നു.
അവരുടെ വിജയത്തിന്റെ ഒരു ഭാഗം അദ്ദേഹത്തിന്റെ പരിശ്രമം മൂലമാണ്.
സ്കോട്ട്ലൻഡിലെ ഗ്ലെൻഫിൻലാസിലെ വെള്ളച്ചാട്ടത്തിന് മുന്നിൽ റസ്കിനെ ചിത്രീകരിക്കുന്നതാണ് ചിത്രം.
റസ്കിനും മില്ലെയ്സും 1853-ലെ വേനൽക്കാലം ഒരുമിച്ച് ട്രോസാച്ചിലെ ഗ്ലെൻഫിൻലാസിൽ ചെലവഴിച്ചു.
റസ്‌കിൻ ശിലാരൂപങ്ങളിൽ പ്രത്യേക താൽപ്പര്യം പ്രകടിപ്പിക്കുകയും അവയെക്കുറിച്ച് സ്വന്തമായി പഠനം നടത്തുകയും ചെയ്തു.
ഗ്ലെൻഫിൻലാസിൽ വച്ച് പ്രകൃതി ദൃശ്യങ്ങൾ വരയ്ക്കുമ്പോഴാണ് മില്ലൈസ് റസ്കിന്റെ ചിത്രരചന ആരംഭിച്ചത്.
പെയിന്റിംഗിന്റെ അവസാന ഘട്ട ജോലികൾ ലണ്ടനിലെ മില്ലെയ്‌സിന്റെ സ്റ്റുഡിയോയിലായിരുന്നു.
അപ്പോഴേക്കും റസ്കിന്റെ ഭാര്യ എഫി മില്ലായിസുമായി പ്രണയത്തിലായി.
അവർ റസ്കിനെ ഉപേക്ഷിച്ച് വിവാഹം അസാധുവാക്കാൻ അദ്ദേഹത്തിനെനെതിരെ കേസ് കൊടുത്തു.
അവരും മില്ലൈസും അടുത്ത വർഷം വിവാഹിതരായി.
Study of Gneiss Rock, Glenfinlas , pen and ink, 1853, Ashmolean Museum , Oxford.
റസ്കിൻ ലണ്ടനിലെ ജോലി പൂർത്തിയാക്കുമ്പോൾ അതേ മുറിയിൽ ആയിരിക്കാൻ മില്ലെയ്സിന് വളരെ ബുദ്ധിമുട്ടായിരുന്നതായി കണ്ടെത്തുകയും അത് "ഞാൻ ഇതുവരെ ചെയ്തിട്ടുള്ളതിൽ വച്ച് ഏറ്റവും വെറുപ്പുളവാക്കുന്ന ജോലി" എന്ന് വിശേഷിപ്പിക്കുകയും ചെയ്തു.
ഛായാചിത്രം പൂർത്തിയാക്കിയ ഉടൻ അദ്ദേഹം റസ്കിനുമായുള്ള ബന്ധം വിച്ഛേദിച്ചു.
റസ്കിൻ തന്നെ ഛായാചിത്രം തന്റെ പിതാവ് കാണാതിരിക്കാൻ താൽക്കാലികമായി നീക്കി.
കാരണം അദ്ദേഹം ആശങ്കാകുലനായിരുന്നതിനാൽ ഛായാചിത്രം നശിപ്പിക്കുമെന്ന് ഭയപ്പെട്ടിരുന്നു.
1871-ൽ റസ്‌കിൻ തന്റെ സുഹൃത്ത് ഹെൻറി വെന്റ്‌വർത്ത് അക്‌ലാന്റിന് നൽകിയതാണ് ഈ ചിത്രം.
1965-ൽ ക്രിസ്റ്റീസിൽ വിൽക്കുന്നതുവരെ അത് അദ്ദേഹത്തിന്റെ കുടുംബത്തിലൂടെ കൈമാറ്റം ചെയ്യപ്പെട്ടു.
2012-ൽ അദ്ദേഹത്തിന്റെ മരണം വരെ വിലയ്‌ക്കുവാങ്ങിയയാൾ പെയിന്റിംഗ് കൈവശം വച്ചിരുന്നു.
2013-ൽ അനന്തരാവകാശ നികുതിക്ക് പകരം ബ്രിട്ടീഷ് സർക്കാർ ഇത് സ്വീകരിച്ചു.
2012 മുതൽ വായ്‌പയെടുത്തിരുന്ന ഓക്‌സ്‌ഫോർഡിലെ ആഷ്‌മോലിയൻ മ്യൂസിയത്തിലേക്ക് സ്ഥിരമായി നൽകി.
1984-ലും 2004-ലും ലണ്ടനിലെ ടേറ്റ് ബ്രിട്ടനിൽ നടന്ന പ്രീ-റാഫേലൈറ്റുകളെക്കുറിച്ചുള്ള പ്രദർശനങ്ങൾ ഉൾപ്പെടെ നിരവധി തവണ ഈ ചിത്രം പ്രദർശിപ്പിച്ചിട്ടുണ്ട്.
ഇതിന്റെ മൂല്യം 7.0 മില്യൺ പൗണ്ട് ആണ്.
ജോൺ മൈക്കൽ ഡേവാർ
ഡോ. ജോൺ മൈക്കൽ ഡേവാർ എം.ഡി. FRSE FRCPE (1883 - 24 മെയ് 1941) ഒരു സ്കോട്ടിഷ് ഗൈനക്കോളജിസ്റ്റും ഡൈവിംഗ് ബേർഡുകളിലും വേഡറുകളിലും സ്പെഷ്യലൈസ് ചെയ്ത പക്ഷിശാസ്ത്രജ്ഞനുമായിരുന്നു.
ഇംഗ്ലീഷ്:Dr John Michael Dewar .
പ്രസിദ്ധീകരണങ്ങളിൽ അദ്ദേഹത്തെ സാധാരണയായി ജെ എം ഡേവർ എന്നാണ് വിളിക്കുന്നത് ജീവിതരേഖ The grave of Dr John Michael Dewar, Morningside Cemetery, Edinburgh
ആഗ്നസ് ബെയ്‌ലി ആൻഡേഴ്സണിന്റെയും ഭർത്താവ് ഡോ മൈക്കൽഡേവാർന്റെയും (1850-1925) മകനായിരുന്നു അദ്ദേഹം.
അദ്ദേഹത്തിന്റെ പ്രാഥമിക വിദ്യാഭ്യാസം ജോർജ്ജ് വാട്സൺസ് കോളേജിലായിരുന്നു.
എഡിൻബർഗ് സർവകലാശാലയിൽ വൈദ്യശാസ്ത്രം പഠിച്ച അദ്ദേഹം 1904-ൽ എംബി സിഎച്ച്ബിയിൽ ബിരുദം നേടി, 1914-ൽ എംഡിയും നേടി..
ഡൈവിംഗ് പക്ഷികളുടെ ഡൈവുകളെക്കുറിച്ചുള്ള സങ്കീർണ്ണമായ പഠനങ്ങളും കണക്കുകൂട്ടലുകളും അദ്ദേഹം നടത്തി.
1912-ൽ അദ്ദേഹം അലയുന്ന പക്ഷികളുടെ പരിണാമത്തെക്കുറിച്ചുള്ള പേപ്പറുകളും 1915-ൽ പക്ഷികളുടെ ദിശാബോധത്തെക്കുറിച്ചുള്ള ഒരു പ്രധാന പ്രബന്ധവും പ്രസിദ്ധീകരിച്ചു.
ഈ സമയത്ത് അദ്ദേഹം ജോർജ്ജ് ഹെരിയറ്റ്സ് സ്കൂളിന് അടുത്തുള്ള എഡിൻബർഗ് റോയൽ ഇൻഫർമറിക്ക് എതിർവശത്തുള്ള ഫ്ളാറ്റായ 24 ലോറിസ്റ്റൺ പ്ലേസിലാണ് താമസിച്ചിരുന്നത്..
1938-ൽ റോയൽ സൊസൈറ്റി ഓഫ് എഡിൻബർഗിന്റെ ഫെല്ലോ ആയി തിരഞ്ഞെടുക്കപ്പെട്ടു.
എഡ്വിൻ ബ്രാംവെൽ, ജെയിംസ് റിച്ചി, ചാൾസ് ഹെൻറി ഒ ഡോനോഗ്, വില്യം തോമസ് റിച്ചി എന്നിവരായിരുന്നു അദ്ദേഹത്തിനെ പിന്താങ്ങിയ സർജന്മാർ.
റോയൽ എയർഫോഴ്‌സിൽ സിവിലിയൻ മെഡിക്കൽ ഓഫീസറായി സേവനമനുഷ്ഠിച്ച അദ്ദേഹം രണ്ടാം ലോകമഹായുദ്ധം പൊട്ടിപ്പുറപ്പെട്ടപ്പോൾ എഡിൻബർഗ് റോയൽ ഇൻഫർമറിയിൽ അസിസ്റ്റന്റ് ഫിസിഷ്യനായി തിരഞ്ഞെടുക്കപ്പെട്ടു.
1941 മെയ് 24 ന് അദ്ദേഹം അന്തരിച്ചു.
തെക്കൻ എഡിൻബർഗിലെ മോർണിംഗ്സൈഡ് സെമിത്തേരിയിൽ മാതാപിതാക്കളോടും സഹോദരിയോടുമൊപ്പം അദ്ദേഹത്തെ സംസ്കരിച്ചു.
തെക്കൻ പ്രവേശന കവാടത്തിന് അൽപ്പം കിഴക്കായി തെക്കേ അറ്റത്താണ് കല്ലറ സ്ഥിതി ചെയ്യുന്നത്.
റഫറൻസുകൾ ↑ ↑ Edinburgh and Leith Post Office Directory, 1911-12 ↑ {{ cite book }} : | website= ignored ( help ) ↑ British Birds : 1 October 1941